QORTI TA' L-APPELL KRIMINALI IMĦALLEF ONOR. Seduta ta' nhar-il Erbgħa 30 ta' Novembru 2016 tal-identita` Maltija bin-numru 951443(M), quddiem Nru. 293/2013 DS Il-Pulizija v. Louis Spiteri Paris Il-Qorti: 1. Rat l-imputazzjoni miġjuba mill-Pulizija Eżekuttiva kontra Louis Spiteri Paris, detentur tal-karta il-Qorti tal- Maġistrati (Malta) bħala Qorti ta' Ġudikatura Kriminali talli b'diversi atti magħmulin minnu, ukoll jekk fi żminijiet differenti u li jiksru l-istess dispozizzjoni tal-liġi u jkunu ġew magħmula b'risoluzzjoni waħda, għax-xahar ta' Lulju 2012 sa Jannar 2013, meta hekk ordnat minn xi Qorti jew marbut b'kuntratt naqas li jagħti lil Mary Spiteri Paris u/jew lil uliedu s-somma ffissata minn dik il-Qorti jew stipulata bil- kuntratt bħala manteniment għaliha u/jew għall-ulied fi zmien 15 il-jum minn dak il-jum li fih skond dik l-ordni jew dak il-kuntratt, ikollha titħallas dik is-somma; 2. Rat is-sentenza tal-Qorti tal-Maġistrati (Malta) bħala Qorti ta' Ġudikatura Kriminali tal-10 ta' Ġunju 2013 li biha, wara li rat l-artikoli 338(z), 18 tal-Kapitolu 9 tal-Liġijiet ta' Malta, sabet lill-imsemmi Louis Spiteri Paris ħati u kkundannatu xahrejn priġunerija; 3. Rat ir-rikors ta' appell ta' l-imsemmi Louis Spiteri Paris ppreżentat fid-19 ta' Gunju 2013, fejn talab li din il-Qorti tirrevoka s-sentenza appellata billi ssibu mhux ħati tal-imputazzjoni miġjuba kontra tiegħu u konsegwentement tilliberah minn kull ħtija u piena u, fin-nuqqas, li tagħti piena li tkun tagħmel aktar għaċ-ċirkostanzi tal-każ; 4. Rat il-provvediment li ngħata fil-25 ta' Marzu 2015 li permezz tiegħu din il- Qorti ssoprassjediet pendenti l-eżitu ta' kawża ċivili pendenti bejn l-appellant u l- mara tiegħu rigwardanti l-kwistjoni tal-manteniment u b'liema provvediment l- appell ġie differit sine die; 5. Rat illi wara nota preżentata mill-parte civile li permezz tagħha nformat lil din il-Qorti li l-appellant hallasha l-arretrati tal-manteniment u ma għandhiex aktar interess f'dawn il-proċeduri, din il-Qorti rriappuntat l-appell għallum. Fis-seduta tallum Dr Joseph Gusman għall-appellant ippreżenta kopja ta' kuntratt li sar bejn l- appellant u l-mara tiegħu permezz ta' liema kuntratt sar pagament tal-arretrati kollha dovuti. Dehret ukoll Dr Anna Quintano għall-parte civile li kkonfermat illi sar il-pagament tal-arretrati kollha tal-manteniment; 6. Rat l-atti kollha tal-kawża; rat il-fedina penali aġġornata ta' l-appellant esebita mill-prosekuzzjoni b'ordni ta' din il-Qorti; ikkunsidrat: 7. Dan il-każ kellu fih ċirkostanzi partikolari. L-appellant u martu sseparaw b'kuntratt ta' separazzjoni datat 24 ta' Jannar 2002 u l-appellant kien tal-fehma li kellu dritt iwaqqaf (mingħajr ma jadixxi lill-Qorti kompetenti) milli jħallas manteniment għax dehrlu li avverrat ruħha klawsola partikolari li kien hemm fl- imsemmi kuntratt. Din il-Qorti osservat li martu ma tatx bidu għal dawn il- proċeduri mill-ewwel. Pero`, wara li l-kawża ċivili bejn l-appellant u martu ġiet deċiża mill-Prim'Awla tal-Qorti Ċivili, l-appellant ħallas l-arretrati kollha. Teknikament jibqa' jeżisti r-reat iżda fiċ-ċirkostanzi kollha partikolari tal-każ din il-Qorti sejra tagħti l-provvediment infraskritt. Għal dawn il-motivi tiddeċiedi billi tirriforma s-sentenza appellata, tirrevokaha in kwantu kkundannatu xahrejn priġunerija u minflok, a tenur ta' l-artikolu 22 tal- Kap 446 tal-Ligijiet ta' Malta tilliberah bla kundizzjoni (absolute discharge), filwaqt li tikkonferma s-sentenza appellata fil-bqija. Vera Spiteri Shaw